Γουρνιά

Τα Γουρνιά είναι ένα παράδειγμα μινωικού οικισμού που βρίσκεται στην Ανατολική Κρήτη στα βόρεια του Ισθμού της Ιεράπετρας κοντά στην Παχειά Άμμο. Ανασκάφτηκε στις αρχές του 20ού αιώνα από την Αμερικανίδα αρχαιολόγο  Χάριετ Μπόιντ-Χόουζ. Τα Γουρνιά υπάγονται στο Δήμο Ιεράπετρας. Ο αρχαίος οικισμός χρονολογείται από την Υστερομινωική Ι Περίοδο (1550-1450 π.Χ.) και σώζεται σε καλή κατάσταση, ώστε να ονομαστεί "Πομπηία της μινωικής Κρήτης". Ο σημερινός αρχαιολογικός χώρος δίνει μία εικόνα της καθημερινής ζωής των Μινωιτών, οι οποίοι ασχολούνταν με την αλιεία, τη γεωργία, την κτηνοτροφία και την αγγειοπλαστική.Τα Γουρνιά δίνουν την εικόνα της καθημερινής ζωής των Μινωιτών , anatolh.com, 12-3-2012.

 Ονομασία 
Το όνομά τους οφείλεται στις κοίλες σκάφες που ανακαλύφθηκαν σε ολόκληρο τον οικισμό και μερικές σώζονται ακόμα στις εισόδους των δωματίων. Η αρχική ονομασία του οικισμού δεν είναι γνωστή.

 Θέση 
Η τοποθεσία βρίσκεται σε έναν λοφίσκο, λίγες εκατοντάδες μέτρα από τον Κόλπο του Μιραμπέλλου.  

 Ευρήματα 
Εκτός από το ανάκτορο (έδρα του τοπικού άρχοντα), του οποίου το εσωτερικό δεν σώζεται σε καλή κατάσταση, έχουν βρεθεί ρυτά και σκεύη για τελετουργίες.  Το καλοκαίρι του 2014 Αμερικανοί αρχαιολόγοι ανακάλυψαν νέα αρχαιολογικά ευρήματα στην περιοχή, όπως κλιβάνους και χώρους ψησίματος για τα αγγεία.Νέα ευρήματα έφεραν στο φως οι ανασκαφές στα Γουρνιά έξω από την Παχειά Άμμο (βίντεο), ekriti.gr,  25-7-2014.

 Ιστορία 
Η εγκατάσταση των πρώτων κατοίκων των Γουρνιών συντελέστηκε  κατά την Πρωτομινωική ΙΙΙ Περίοδο (2300 π.Χ.).
Οδυσσεύς , Αρχαιολογικοί Χώροι, Υπουργείο Αθλητισμού και Πολιτισμού Το ανάκτορό της οικοδομήθηκε προς το τέλος της Μεσομινωικής Περιόδου και καταστράφηκε μαζί με τον οικισμό και άλλες μινωικές πόλεις περί το 1450 π.Χ. Ο οικισμός εγκαταλείφθηκε οριστικά περί το 1200 π.Χ.

 Παραπομπές 

Κατηγορία:Μινωικοί αρχαιολογικοί τόποι
Κατηγορία:Ιεράπετρα